CELEX: 62007CN0541
Language: et
Date: 2007-11-30 00:00:00
Title: Kohtuasi C-541/07: 30. novembril 2007 esitatud hagi — Euroopa Ühenduste Komisjon versus Kreeka Vabariik

26.1.2008   
            
            
               ET
            
            
               Euroopa Liidu Teataja
            
            
               C 22/38
            
         30. novembril 2007 esitatud hagi — Euroopa Ühenduste Komisjon versus Kreeka Vabariik
   (Kohtuasi C-541/07)
   (2008/C 22/67)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindaja: M. Patakia)
   
      Kostja: Kreeka Vabariik
   Hageja nõuded
   
               —
            
            
               tuvastada, et keelustades üldreeglina 3. märtsi 2004. aasta transpordiministri määrusega nr 12078/1343, tõlgendatuna juhindudes 28. juuli 2004. aasta Teeohutuse ja Keskkonna direktoraadi ringkirjast 45007/4795, teistes Euroopa Liidu liikmesriikides õiguspäraselt toodetavate ja müüdavate aknakilede sõidukite akendele paigaldamise, on Kreeka Vabariik rikkunud EÜ lepingu artiklis 28 ja 30 sätestatud kohustusi.
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   
               1.
            
            
               Komisjonile esitatud kaebuse alusel uuris komisjon Kreeka õigust, mis keelab üldreeglina aknakilede paigaldamise sõidukite tuuleklaasidele ja akendele.
            
         
               2.
            
            
               Komisjon on seisukohal, et keeld ei kuulu direktiivi 92/22/EÜ, mida on muudetud direktiiviga 2001/92/EÜ, kohaldamisalasse ja ühenduse tasandil ühtlustamismeetmete puudumisel tuleb seda uurida EÜ artiklite 28 ja 30 valguses.
            
         
               3.
            
            
               Nimetatud keeld kujutab endast koguselise piiranguga samaväärse toimega meedet, mis kohaldub kaupade vabale liikumisele ja on vastuolus EÜ artikliga 28, arvestades, et tegelikult on tegemist piiranguga kaubelda Kreekas aknakiledega, mis on õiguspäraselt toodetud ja ringluses teistes liikmesriikides.
            
         
               4.
            
            
               Komisjon leiab ka, et Kreeka ametiasutused ei ole esitanud piisavalt tõendeid selle meetme põhjendatuse ja ka proportsionaalsuse nõude järgimise kohta.
            
         
               5.
            
            
               Täpsemalt ei ole tõendatud, et on olemas kriteerium selleks, et kontrollide läbiviimisel tuvastada, kas aknakiled vastavad teatud miinimumnõuetele, nagu seda väidavad Kreeka ametiasutused.
            
         
               6.
            
            
               Seetõttu leiab komisjon, et asjassepuutuvad õigusnormid rikuvad EÜ artiklit 28 ning rikkumist ei saa põhjendada EÜ artikliga 30 või üldisest huvist tulenevate ülekaalukate põhjustega Euroopa Kohtu kohtupraktika tähenduses.